Hold Me Tight (Beatles-låt)

«Hold Me Tight» er en sang av The Beatles som ble skrevet av Lennon/McCartney. Sangen ble først utgitt 22. november 1963 på gruppens andre britiske album With The Beatles.Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 59 I USA ble den først utgitt 20. januar 1964 på albumet Meet The Beatles!.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 24/25/26/36/200/201 Sangen er ikke identisk med «Hold Me Tight» som McCartney hadde med i en medley på Wings albumet Red Rose Speedway (utgitt 1973).

 Bakgrunn 

Paul McCartney og John Lennon skrev sangen sammen i McCartneys barndomshjem i Forthlin Road i Liverpool. Den var først ment som et forsøk på en fremtidig singel, men de følte de fikk bedre idéer og følgelig ble sangen en «kvote-sang» slik at de hadde nok sanger til albumet With The Beatles.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 83

Inspirasjonen lå i jentegruppen The Shirelles som ofte hadde «rop og svar» form i sangene sine. Vokalisten ropte mens koret svarte.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 56

De hadde sangen på sitt repertoar i 1961/1962/1963.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 362

 Innspilling 

The Beatles prøvde seg på «Hold Me Tight» allerede den 11. februar 1963 i Abbey Road Studios da de spilte inn sangen til det som skulle bli deres første album Please Please Me. Til tross for tretten forsøk, ble det bestemt at de skulle forsake disse (som til dags dato ikke har sett dagens lys; verken offisielt eller uoffisielt). «Twist and Shout» ble innspilt helt til slutt denne kvelden, og da var de egentlig ferdig med hensyn til booket studiotid. Derfor er det nærliggende å tro at beslutningen om at «Hold Me Tight» ikke skulle bli med på debutalbumet, ble tatt før de gikk i gang med «Twist and Shout» som følgelig ble et erstatningsnummer.

«Hold Me Tight» ble innspilt på nytt 12. september 1963 og ti tagninger (nummerert 20 – 29) ble festet til teip. Tagning 26 og 29 ble redigert sammen.

Tagning 22 – 24 er blitt utgitt på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 209 Den første av disse nådde kun første vers og refreng. Neste kommer kun til første setning hvor McCartney gjør en feil på vokal. Han blir irritert på seg selv og banner høylytt. Mens tagning 24 er det opptaket som ble benyttet til videre arbeid. Alle samlet seg rundt mikrofonen og bidro med håndklapping, mens Lennon og Harrison la på mer harmonivokal over McCartneys hovedvokal. Fra før hadde de kun hermet etter McCartney i refrengene.

 Musikere og instrumenter 

Paul McCartney: bass, håndklapping, vokal
John Lennon: elektrisk gitar, håndklapping, harmonivokal, kor
George Harrison: elektrisk gitar, håndklapping, harmonivokal, kor
Ringo Starr: trommer, håndklapping

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963